ScienceSoft USA

***ScienceSoft USA Corp.*** ir starptautisks IT konsultāciju un programmatūru izstrādes uzņēmums. Tas darbojas ASV, Persijas līča reģionā un Eiropā. Uzņēmums sniedz pakalpojumus tādām svarīgām nozarēm kā veselības aprūpe, ražošana, mazumtirdzniecība, bankas, finanšu pakalpojumi un apdrošināšana.

*ScienceSoft* galvenā mītne atrodas Makkinijā, Teksasā, ASV.

## Vēsture
Uzņēmuma pirmsākumi meklējami kooperatīvā NILIM (zinātniskās pētniecības laboratorija), kuru 1989. gadā dibināja zinātnieks Valērijs Curikovs. NILIM kooperatīvā pētīja mākslīgo intelektu un izveidoja semantiskās meklēšanas tehnoloģiju, kura simulēja cilvēka domāšanas procesus, pamatojoties uz TRIZ (izgudrojumu problēmu risināšanas teoriju).

Valērijs Curikovs 1992. gadā pārcēlās uz Amerikas Savienotajām Valstīm un izveidoja *Invention Machine*, lai veicinātu semantiskās meklēšanas produkta ieviešanu ASV tirgū. Uz šīs bāzes 1996. gadā nodibināja *ScienceSoft*, lai turpinātu NILIM kooperatīva tehnoloģiju attīstību.

Divtūkstošo gadu sākumā *Invention Machine* iegādājās *IHS Inc*. 2002. gadā *ScienceSoft* sāka sniegt ārpakalpojumus programmatūras izstrādes un citu IT pakalpojumu jomā un 2004. gadā spēja pilnībā atdalīties no *Invention Machine*.

2006. gadā *ScienceSoft* pievienojās Apvienotās Karalistes nacionālajai ārpakalpojumu asociācijai. Laikā no 2006. līdz 2011. gadam uzņēmums piedalījās TSIEM/TSOM izstrādē IBM vajadzībām, kā arī izveidoja stratēģisku partnerību ar IBM. 2007. gadā *ScienceSoft* pievienojās *[[Oracle Corporation|Oracle]]* partneru tīklam.

2008. gadā uzņēmums izveidoja uzņēmuma kvalitātes vadības sistēmu, ko vēlāk apstiprināja ar ISO 9001 sertifikātu. Tajā pašā gadā *ScienceSoft* pievienojās *[[Microsoft]]* partneru tīklam. Uzņēmums ieguva *Microsoft Gold* kompetences lietojumprogrammu izstrādes, sadarbības un satura un datu analīzes (2016), datu platformas un datu centra (2018), ziņojumapmaiņas un mākoņplatformas (2019), lietojumprogrammu integrācijas (2020), mākoņproduktivitātes (2021) jomās.

*ScienceSoft* pirmo Eiropas biroju atvēra 2010. gadā Vantā, Somijā.

2016. gadā uzņēmums izveidoja patentētu rīku QLEAN IBM QRadar SIEM un pievienojās *IBM Security App Exchange* kopienai. 2017. gadā *ScienceSoft* sadarbojās ar *Magento* un *ServiceNow*.

2018. gadā *Better Business Bureau* akreditēja *ScienceSoft* ar A+ organizācijas novērtējumu.

2019. gadā uzņēmums pievienojās ANO Globālajam līgumam. 2020. gadā uzņēmums ieguva *AWS Select Tier Services* partnera statusu un atvēra biroju Persijas līča reģionā, Fudžeirā, Apvienotajos Arābu Emirātos un biroju Rīgā, Latvijā.

2022. gadā iekļāuts *Microsoft Azure* labāko partneru sarakstā saskaņā ar *Clutch*, kā arī starp Amerikas straujāk augošajiem uzņēmumiem 2022. gadā saskaņā ar *[[Financial Times]]*.

*ScienceSoft* ir vairāki biroji: divi Ziemeļamerikā (ASV) — Makinnijā (Teksasā), Atlantā (Džordžijā); četri Eiropā — Rīgā (Latvijā), Vantā (Somijā), Viļņā (Lietuvā), Varšavā (Polijā) un viens birojs Persijas līcī — Fudžeirā (Apvienotajos Arābu Emirātos).

### Aktivitātes Latvijā
Uzņēmums Latvijā darbojas kopš 2013. gada. 2020. gadā *ScienceSoft* atvēra biroju Rīgā. Uzņēmuma izpilddirektors Latvijā ir Makss Elisejevs. Izveidojusies sadarbība ar vairākiem Latvijas uzņēmumiem.

## Atsauces

## Ārējās saites
* Uzņēmuma oficiālā tīmekļa vietne